si tandang kulas ay napanganga'sukat. kailan ma'di niya naapuhap sa kanyang gunita; ni natunghan sa lalong malalim niyang panaginip ang larawan ng isang babae na pinupulasan sa mga labi ng gayong mga salitang sakdal ng titigas! iiling iling na lumayo sa harap ni aling tinay. katakot takot na babae ito! ang tanging naibulong sa kanyang sarili. ibig ni aling tinay, aywan kun bakit, na kapag namatay ang isang tao, ay malibing kaagad; aayaw ng burol burol. dahil dito'kanyang inihayag na ang libing ni florante ay idadaos sa ika anim na oras ng umaga ng araw ding iyon ng pagkamatay. nagbubukang liwayway. sa tapat ng namatayang bahay ay may isang binatang luksang luksa, nakatungo, nakasalikod kamay, at walang tigil ng kayayao'dito. banayad ang mga hakbang. kagaya ng isang may iniisip na malalim. walang kamalakmalak ay biglang napatigil. tiningala ang isang kimpal na alapaap sa mukha ng langit, at pinagalaw galaw ang ulo na animo'may kinakausap doon. sino ang binatang ito?